Astronauta da NASA durante unha misión espacial cunha mochila de propulsión (Manned Maneuvering Unit).
Un **astronauta** (Gl-astronauta.ogg pronunciación (axuda ·  info)) é unha persoa instruída e adestrada para comandar, pilotar ou tripular unha astronave.

Existen outras denominacións derivadas das diversas linguas: ós soviéticos ou rusos chámaselles *cosmonautas* e ós chineses, *taiconautas*: O termo **cosmonauta** vén do ruso *kosmonavt* (космонавт), derivado á súa vez do grego *kosmos* (κοσμος, universo) e *nautes* (ναύτης, navegante); **taiconauta** é un neoloxismo formado a partir do chinés 太空 
(*tàikōng*, espazo) e o grego ναύτης (*nautes*, navegante), ambos de xeito semellante a *astronauta* (do latín e o grego). Como curiosidade, a verba oficial chinesa para nomear un astronauta é 宇航員 (yǔhángyuán) pero o termo *taikonaut* emprégase nos medios de comunicación para nomear ós astronautas chineses.

Os pioneiros
------------

### Unión Soviética

O primeiro cosmonauta da historia foi Iuri Gagarin, quen foi lanzado o 12 de abril de 1961 a bordo da nave Vostok 1, sendo dese xeito o primeiro ser humano en saír ó espazo. A primeira muller en ir ó espazo foi Valentina Tereshkova, en xuño de 1963 a bordo do Vostok 6.

### Estados Unidos

Alan B. Shepard foi o primeiro estadounidense en realizar un voo suborbital, e John Glenn o primeiro en entrar en órbita. A primeira persoa en camiñar por un mundo extraterrestre foi Neil Armstrong, o 21 de xullo de 1969 durante a misión lunar Apollo 11.

A vida de astronauta
--------------------

Unha persoa que pretenda ser astronauta necesita unha preparación previa acorde coa función que realizará no espazo. Unha vez no exterior terrestre, están entre as súas funcións dende a vixilancia do mantemento das propias necesidades vitais (por exemplo, ter unha atmosfera respirable) ó desenvolvemento de experimentos científicos ou o mantemento da aparataxe, incluídos os paseos espaciais (Extra-Vehicular Activity, ou EVA).

O desenvolvemento vital no espazo implica o estar sometidos a condicións diferentes que na Terra, polo que sofren variacións diversas, como perda de masa muscular ou debilitamento óseo debido á aparente falta de gravidade, tendo que compensar ditos cambios coa realización de exercicio como preparación á súa volta á Terra. Tamén sofren variacións na percepción do tempo ó estar orbitando e poder observar moitas saídas e postas de Sol ó longo de 24 horas.

Notas
-----

1. ↑  Chinese taikonaut dismisses environment worries about new space launch center.
2. 1 2  esa. "It takes a team". *European Space Agency* (en inglés). Consultado o 2019-04-01.

|  |  |
| --- | --- |
| Control de autoridades | 
* Wd: Q11631
* AAT: 300380152
* BNCF: 12908
* BNF: 11950047j
* EBID: ID
* GEC: 0081533
* GND: 4143247-2
* JSTOR: astronauts
* LCCN: sh85008988
* NDL: 00574075
* NKC: ph114990
* TESF: astronauts

 |

|  |  |
| --- | --- |
| Identificadores | 
* MeSH: D018480
* MeSH: M01.526.173
* UMLS: C0242688

 |

---

|  |  |
| --- | --- |
| Este artigo tan só é un bosquexo |  *Este artigo sobre astronomía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---